જામનગરના સ્પંદન ટ્રસ્ટના પ્રમુખ ડો.પાર્થ ગોલના માર્ગદર્શન હેઠળ જામનગરના મેડિકલ વિદ્યાર્થીઓએ અંદાજીત 500 કપડાં એકઠા કર્યા હતા અને આ કપડાંને ગરીબ લોકોને આપી તેમને દિવાળીની અનોખી ભેટ આપવાનું આયોજન કરાયું હતું. આ એકઠા કરેલા કપડાંને લઈ આ વિદ્યાર્થીઓનું ગ્રુપ શનિવારે વિકટોરીયા પુલ નીચે પહોચ્યું હતું અને આ વિસ્તારમાં તેમજ આસપાસમાં વસતા જરૂરિયાતમંદ પરિવારોને આપવામાં આવ્યા હતા. આ પરિવારોએ પણ ડોકટર્સની આ કામગીરીને વધાવી હતી અને તેમના બાળકના મોંઢા પર સ્મિત જોઈને અંતર ના આશીર્વાદ આ ડોકટર્સને આપ્યા હતા.